Huisversekering – SoekMedies
Daar is 2 tipes huisversekering
1. Gebou / vaste eiendomsversekering: Dit is die eienaar van die gebou se plig en verantwoordelikheid om die geboue te verseker, in die geval van natuurrampe (weerlig, aardbewings, hael en storms) sowel as brand en ander skade aan die vaste eiendom. Ander skade sluit onder andere frats ongelukke in, soos die jaagduiwel wat op ŉ Saterdagaand nie sy draai kon kry nie en regdeur jou heining en sitkamermuur gebars het.
Die eentonige gedrup-drup-drup iewers in die plafon beteken net een ding – jou warm water toestel het die gees gegee. Indien jy dit betyds agterkom is dit net die warm water toestel wat herstel moet word, andersins moet die plafonne en matte ook vervang word sowel die uitverf van die hele vertrek.
Dit gebeur nou nie elke dag nie, maar jou huis en / of buitegeboue kan tot op die grond afbrand en moet van vooraf opgerig word. Om net ŉ paar moontlikhede te noem wat astronomiese skade kan veroorsaak waarvoor u nie begroot het nie. Dit is vir hierdie tipe gebeurtenisse wat u huiseienaarsversekering in plek moet hê.
U huisinhoud [meubels, klerasie, breekgoed, ens] moet teen huidige vervangingswaarde verseker word.
Dit is belangrik om seker te maak dat u nie onderverseker is nie. U TV mag dalk vandag R300 werd wees, maar om dit môre te vervang gaan R2000 kos.
Huisinhoudversekering bied dekking teen inbraak, diefstal, en toevallige breekskade.
Toevallige breekskade is as gevolg van onvoorsiene gebeurtenisse bv. die TV word afgestamp van die vertoonkas of die mikrogolf se deur het afgebreek.
Sekuriteit speel ‘n groot rol in die versekeringspremie wat verlaag kan word indien u die volgende in plek het; diefwering, veiligheidshekke en alarmstelsels.
Faktore wat in ag geneem word by premie vasstelling
Vervangingswaarde: hoeveel dit sal kos om te vervang
Ligging van u eiendom: die adres van eiendom
Sekuriteit: het u diefwering, veiligheidshekke en alarmstelsels?
Wat is ‘n “geen-eis bonus” op huisversekering?
Dit is ‘n “bonus” wat jy opbou deur die aantal eis-vrye jare onder hierdie afdelings van jou versekeringspolis. Hoe meer eis-vrye jare jy het, hoe laer sal jou premie wees. Die beginsel werk dieselfde as motorversekering.
Is daar maniere hoe ek geld kan spaar op my versekeringspremie?
Jou Geen-eis bonus moet ten-alle-tye in gedagte gehou word.
Moenie onnodige eise indien nie – onthou weereens u Geen-eis bonus!
Is daar ekstras wat ek op my polis KAN KRY waarby ek sal baat?
Teen ŉ minimale maandelikse premie kan u baat vind by die onderstaande toegevoegde waarde produkte.
*Huishoudelike Toestellebystand: In geval u enige bystand benodig met betrekking tot die ondergenoemde lys, sal u die nodige bystand aan u verleen word in terme van hierdie toegevoegde waarde produk op u polis
– Elektriese Toestelle
– Elektroniese Motors